ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL
H O T Ă R Â R E

- privind rectificarea bugetului de venituri şi cheltuieli al Unităţii de Asistenţă Medico – Socială Boldeşti-Scăeni pe anul 2024

Având în vedere:

-  referatul de aprobare, înregistrat sub nr.7945/16.05.2024, prin care primarul oraşului propune aprobarea rectificării bugetului de venituri şi cheltuieli al Unităţii de asistenţă medico-socială Boldeşti-Scăeni, pe anul 2024;

- raportul de specialitate întocmit de Serviciul financiar contabilitate, înregistrat sub nr.7946/16.05.2024;


- Hotărârea Consiliului Local nr. 21/9.02.2024 privind aprobarea bugetului de venituri şi cheltuieli al Unităţii de Asistenţă Medico-Socială pe anul 2024;

- Hotărârea Consiliului Judeţean Prahova 80/30.04.2024 privind aprobarea asocierii judeţului Prahova cu unele localități din județ, precum și alocarea unor sume din bugetul județului Prahova pe anul 2024 în vederea realizării unor obiective de interes public;


- prevederile Legii nr. 95/2006 privind reforma în domeniul sănătăţii, cu modificările şi completările ulterioare;

- prevederile Hotărârii Guvernului României nr. 412/2003 pentru aprobarea Normelor privind organizarea, funcţionarea şi finanţarea unităţilor de asistenţă medico-socială, cu modificările şi completările ulterioare;

- dispoziţiile art.19 alin. (2) din Legea nr. 273/2006 privind finanţele publice locale, cu modificările şi completările ulterioare;

- avizul secretarului general, înregistrat sub nr.7947/16.05.2024;

- avizului comisiei de specialitate nr.1 - pentru dezvoltarea economico-socială şi de mediu, cooperarea interinstituţională pe plan intern şi extern;


În temeiul prevederilor art.129 alin. (4) lit. a), art. 139 alin. (1) şi alin. (3) lit. a) şi art. 196 alin. (1) lit. a) din O.U.G. nr. 57/2019 privind Codul administrativ, cu modificările şi completarile ulterioare,


Consiliul Local al oraşului Boldeşti-Scăeni, întrunit în ședință publică ordinară în data de 23.05.2024, adoptă prezenta hotărâre:

Art.1. Se aprobă rectificarea bugetului de venituri şi cheltuieli al Unităţii de Asistenţă Medico - Socială Boldeşti-Scăeni pe anul 2024, conform anexei care face parte integrantă din prezenta hotărâre.

Art.2. Prezenta hotărâre va fi dusă la îndeplinire de către ordonatorul principal de credite împreună cu ordonatorul terţiar și se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

